किन्तु इन लघुकथाओं में अपवाद स्वरूप कुछ लघुकथाओं को छोड़कर जनवादी तेवर का अभाव मिलता है। साथ ही कथ्य एवं शिल्प की दृष्टि से ये आधुनिक लघुकथा से दूर है तथा ये बोध, नीति एवं आदर्शपरक ही अधिक हैं। अत: इन्हें हम हिन्दी लघुकथा कह सकते हैं लेकिन आधुनिक हिन्दी लघुकथा नहीं। इस काल का लेखा–जोखा सामने आने के उपरान्त हमें यह पता लगता है कि निश्चित तौर से इस काल में लघुकथा लेखन अपेक्षाकृत कम हुआ। अत: इसे लघुकथा सुषुप्तकाल कहा गया।